بمت نزدینده مشروعیتی اولان لیبیا مطابقت حکومتینه صادق قوه‌لر اؤلکه‌نین دوغوسونداکی غیری-قانونی سلاح‌لی قوه‌لرین باشچی‌سی خلیفه خفتر  طرفیندن توققوشان میلیس‌لردن 25-نی ضررسیزلشدیریب.
حکومت طرفیندن حیاتا کئچیریلن عملیاتین سؤزچوسو مصطفی المجعی خفتر قوه‌لری‌نین بو گون سحر پایتاخت طرابلس یاخینلیغینداکی هاللاتات بؤلگه‌سینه ائتدیگی هوجوم‌دان سونرا حیاتا کئچیردیک‌لری عملیاتدا ان آز 25 سلاح‌لی میلی‌سین ضررسیزلشدیریلدیگینی سؤیله‌ییب.
خفتر میلیس‌لری‌نین مطابقت حکومتی‌نین حربی قوه‌لری‌نین اولدوغو قرارگاها توپ آتشی آچدیغینی بیلدیرن مصطفی المجعی هوجوما گوج‌لو جاواب وئریلدیگینی و سلاح‌لی میلیس‌لردن بعضی‌لری‌نین اسیر آلیندیغینی قئید ائدیب. المجعی اسیر گؤتورولن میلیس‌لرین سایی ایله علاقه‌دار ایسه معلومات وئرمه‌ییب.
خفتر قوه‌لری‌نین سراگا گون طرابلس لیمانینا راکتله ائتدیگی هوجوم نتیجه‌سینده 3 نفر حیاتینی ایتیرمیش، 5 سیویل شخص ایسه یارالانمیشدی.
